### KDAJ: v soboto, 13. decembra 2014

|  |  |
| --- | --- |
| **Zborno mesto in ura odhoda:** | Zbor ob 7. uri na avtobusnem obračališču Senovo.  V primeru manjšega števila prijav bo zbor ob 7. uri na ŽP Brestanica in nakup vozovnic do Hrastnika. Odhod vlaka ob 7.24 uri |
| **Območje:** | Posavsko hribovje |
| **Organizator:**  **Vodnik:** | PD Bohor Senovo - Marjan Poznič  Boštjan Kozole (VPZS) |
| **Težavnostna stopnja poti:** | Srednje zahtevna planinska pot v zimskih razmerah;  Potrebna dobra kondicijska pripravljenost; |
| **Potreben čas:** | Iz Hrastnika do pl. doma na Kumu cca 3 ure hoda. Povratek v Zidani most cca 3 ure hoda. |
| **Način prevoza** | Varianta 1:  Ob zadostnem številu prijav (najmanj 20) vožnja z avtobusom do Hrastnika.  Varianta 2:  Če prijav ne bo dovolj, vožnja z vlakom do Hrastnika. |
| **Cena:** | Cena prevoza bo odvisna od števila prijav, otroci in mladina 20% popust.  Oziroma cena vozovnice vlaka. |
| **Oprema in dokumenti:** | * Planinska oprema: planinski čevlji - NE ŠPORTNI COPATI, vetrovka, palice, kapa, rokavice, rezervno perilo; * Hrana in pijača iz nahrbtnika. Koča na Kumu je dobro oskrbovana; * Planinska izkaznica s plačano članarino za leto 2012. |
| **Prijave** | Zaradi organizacije izleta se prijavite pravočasno, t.j. najmanj do **srede, 10. 12. 2014** pri Marjanu Pozniču - tel. **041-901-308**.  ali v ponedeljek med 18. in 19. uro v planinski pisarni na Senovem, Titova 106/I, vhod iz zadnje strani poslovne stavbe. |
| **Opis ture** | Štart bo pri ŽP Hrastnik. Pot se prične s prečkanjem savskega mostu in nato nadaljuje navkreber po prisojnem pobočju med skalovjem do planotastega zaselka Matica ter nato naprej do vasi Župa. Od tu se bo šlo po cesti še nekaj minut do odcepa za »Kum«, kjer bomo krenili po kolovozu oz. stezi po gozdu in jasah ter se malo pod vrhom Kuma priključimo cesti, ki vodi z Dobovca.  Povratek s Kuma bo potekal skozi Škratovo dolino. Pred Zidanim mostom se bomo z visečim vagončkom prepeljali čez reko Savo. Od tu ŽP Zidani most ni več daleč. |
| ***OPOZORILO:*** | *S prijavo na izlet udeleženec potrdi, da je seznanjen z zahtevnostjo ture ter da izpolnjuje zdravstvene, fizične in tehnične pogoje (oprema) za varno sodelovanje na turi in, da ima plačano letno članarino za leto 2014.*  *Udeleženec je dolžan upoštevati navodila in odločitve vodnika, v nasprotnem primeru hodi na lastno odgovornost.* |

Vljudno vabljeni! PD Bohor Senovo - Komisija za izletništvo